CELEX: 62015TA0014
Language: hu
Date: 2016-10-20 00:00:00
Title: T-14/15. sz. ügy: A Törvényszék 2016. október 20-i ítélete – Lufthansa AirPlus Servicekarten kontra EUIPO – Mareea Comtur (airpass.ro) („Európai uniós védjegy – Felszólalási eljárás – Az airpass.ro európai uniós ábrás védjegy bejelentése – A korábbi AirPlus International európai uniós szóvédjegy – A felszólalás elutasítása – A 2868/95/EK rendelet 21. szabálya – Okafogyottság – A 207/2009/EK rendelet 81. cikkének (4) bekezdése”)

5.12.2016   
            
            
               HU
            
            
               Az Európai Unió Hivatalos Lapja
            
            
               C 454/22
            
         
      A Törvényszék 2016. október 20-i ítélete – Lufthansa AirPlus Servicekarten kontra EUIPO – Mareea Comtur (airpass.ro)
      (T-14/15. sz. ügy) (1)
      
      ((„Európai uniós védjegy - Felszólalási eljárás - Az airpass.ro európai uniós ábrás védjegy bejelentése - A korábbi AirPlus International európai uniós szóvédjegy - A felszólalás elutasítása - A 2868/95/EK rendelet 21. szabálya - Okafogyottság - A 207/2009/EK rendelet 81. cikkének (4) bekezdése”))
      (2016/C 454/41)
      Az eljárás nyelve: angol
      
         Felek
      
      
         Felperes: Lufthansa AirPlus Servicekarten GmbH (Neu Isenburg, Németország) (képviselők: R. Kunze és G. Würtenberger ügyvédek)
      
         Alperes: Az Európai Unió Szellemi Tulajdoni Hivatala (EUIPO) (képviselők: V. Melgar és H. Kunz meghatalmazottak)
      
         A másik fél a fellebbezési tanács előtti eljárásban: SC Mareea Comtur SRL (Déva, Románia)
      
         Az ügy tárgya
      
      Az EUIPO ötödik fellebbezési tanácsának a Lufthansa AirPlus Servicekarten és az SC Mareea Comtur közötti felszólalási eljárással kapcsolatban 2014. október 17-én hozott határozata (R 1918/2013-5. sz. ügy) ellen benyújtott kereset.
      
         Az ítélet rendelkező része
      
      
                  1)
               
               
                  A Törvényszék az Európai Unió Szellemi Tulajdoni Hivatala (EUIPO) ötödik fellebbezési tanácsának 2014. október 17-i határozatát (R 1918/2013-5. sz. ügy) a védjegyekkel ellátható termékek és szolgáltatások nemzetközi osztályozására vonatkozó, 1957. június 15-én kötött, felülvizsgált és módosított Nizzai Megállapodás szerinti 35. osztályba tartozó „reklámozás; kereskedelmi ügyletek; kereskedelmi adminisztráció; irodai munkák” megnevezésű szolgáltatásokra vonatkozó részében hatályon kívül helyezi.
               
            
                  2)
               
               
                  Az EUIPO viseli a saját költségeit, valamint a Lufthansa AirPlus Servicekarten GmbH részéről felmerült költségeket.
               
            
         (1)  HL C 81., 2015.3.9.